b'\n_START_ARTICLE_\nCalvados (pija\xc4\x8da)\n_START_PARAGRAPH_\nCalvados je jabol\xc4\x8dno \xc5\xbeganje iz francoske regije Spodnja Normandija.\n_START_SECTION_\nZgodovina\n_START_PARAGRAPH_\nJabol\xc4\x8dni sadovnjaki in \xc5\xbeganjekuha so bili omenjeni \xc5\xbee v 8. stoletju v \xc4\x8dasu Karla Velikega. Prva znana normanska destilarna je bila iz "Lord" de Gouberville leta 1553, ceh za destilacijo jabol\xc4\x8dnika je nastal okoli 50 let kasneje, v letu 1606. V 17. stoletju so se raz\xc5\xa1irile tradicionalne jabol\xc4\x8dne kmetije, vendar je bila obdav\xc4\x8ditev in prepoved izdelave jabol\xc4\x8dnega \xc5\xbeganja uveljavljena povsod drugje razen v Bretanji, Maine in Normandiji. Obmo\xc4\x8dje se imenuje "Calvados" in je bilo ustanovljeno po francoski revoluciji, ampak eau de vie de cidre se je \xc5\xbee nazival calvados v skupni rabi. V 19. stoletju, se je proizvodnja pove\xc4\x8dala z industrijsko destilacijo in moda delavskega razreda je bil cafe-calva. Ko je izbruh u\xc5\xa1i v zadnji \xc4\x8detrtini 19. stoletja opusto\xc5\xa1il vinograde Francije in Evrope, je calvados do\xc5\xbeivel "zlato dobo". Med prvo svetovno vojno je bilo jabol\xc4\x8dno \xc5\xbeganje zase\xc5\xbeeno kot eksploziv za bojno uporabo zaradi vsebnosti alkohola. Predpisi za appellation contr\xc3\xb4l\xc3\xa9e so uradno predvideli za\xc5\xa1\xc4\x8dito imena calvados leta 1942. Po vojni so mnogo jabol\xc4\x8dnih kmetij in \xc5\xbeganjarn rekonstruirali, predvsem v Pays d\'Auge. Veliko tradicionalnih turisti\xc4\x8dnih kmetij so nadomestile sodobne kmetije z visoko produktivnostjo. Appellation sistem za calvados je bil revidiran leta 1984 in 1996. Pija\xc4\x8da Pommeau (me\xc5\xa1anica jabol\xc4\x8dnega soka in calvadosa) je dobila priznanje v letu 1991; v letu 1997, je bilo ustanovljena poimenovanje za pija\xc4\x8do Domfront s 30% hru\xc5\xa1kami._NEWLINE_Jabol\xc4\x8dno \xc5\xbeganje je znano tudi v Veliki Britaniji in se pojavi v zapisih, ki segajo nazaj do leta 1678. Somersetsko jabol\xc4\x8dno \xc5\xbeganje je dobilo evropsko za\xc5\xa1\xc4\x8diteno geografsko ozna\xc4\x8dbo (ZGO) v letu 2011.\n_START_SECTION_\nIzdelava\n_START_PARAGRAPH_\nCalvados se destilira iz jabol\xc4\x8dnika, narejenega iz posebej vzgojenih in izbranih jabolk, iz ve\xc4\x8d kot 200 imenovanih sort. Ni\xc4\x8d nenavadnega ni, \xc4\x8de proizvajalec calvadosa uporablja ve\xc4\x8d kot 100 posebnih sort jabolk, ki so bodisi sladka (kot vrsta Rouge Duret), kisla (kot so vrste Rambault) ali grenka (kot so Mettais, Saint Martin, Frequin in sorta Binet rouge), pri \xc4\x8demer so slednja neu\xc5\xbeitna._NEWLINE_Sade\xc5\xbei se obirajo (ro\xc4\x8dno ali mehansko) in stisnejo v sok, ki je fermentiran v suh jabol\xc4\x8dnik. Nato je destiliran v eau de vie. Po dveh letih staranja v hrastovih sodih, se lahko prodaja kot calvados. Bolj je star, mehkej\xc5\xa1a postane pija\xc4\x8da. Obi\xc4\x8dajno zorenje traja ve\xc4\x8d let.\n_START_SECTION_\nOkusi\n_START_PARAGRAPH_\nCalvados je osnova tradicije le trou normand ali "Normanska luknja". To je majhna merica calvadosa, ki se pije med pavzami pri zelo dolgem obroku, v\xc4\x8dasih z jabol\xc4\x8dnim ali hru\xc5\xa1kovim sorbetom, da ponovno prebudi apetit. Calvados lahko postre\xc5\xbeemo kot aperitiv, me\xc5\xa1an z drugimi pija\xc4\x8dami, med obroki, kot digestiv ali s kavo. Seveda mora calvados spominjati na jabolka in hru\xc5\xa1ke, uravnote\xc5\xbeene z okusi staranja. Mlaj\xc5\xa1i calvados se odlikuje s svojimi sve\xc5\xbeimi jabol\xc4\x8dnimi in hru\xc5\xa1kovimi aromami. Dlje kot se calvados stara, bolj okus spominja na katerokoli drugo staro \xc5\xbeganje. Kot se calvados stara, lahko postane zlato ali temnej\xc5\xa1e rjave barve z oran\xc5\xbenimi elementi in rde\xc4\x8d kot mahagoni. Vonj in okus sta ne\xc5\xbena s koncentracijo starih jabolk in suhih marelic, uravnote\xc5\xbeena s karamelo, orehi in \xc4\x8dokoladno aromo.\n_START_SECTION_\nV kanadski vojski\n_START_PARAGRAPH_\nCalvados je pija\xc4\x8da Kraljevih kanadskih huzarjev, Le R\xc3\xa9giment de Hull in Le R\xc3\xa9giment de Maisonneuve, ki je bila uveljavljena, ko so enote pre\xc4\x8dkale Normandijo po invaziji dneva D. Znan kot le trou normand, se obi\xc4\x8dajno pije med obroki na ve\xc4\x8derji polka.'